Document ID: 32004R2064

A BIZOTTSÁG 2064/2004/EK RENDELETE
(2004. november 30.)
a Spanyolország lobogója alatt közlekedő hajóknak a fekete abroncshalra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2002. december 16-i 2340/2002/EK tanácsi rendelet kvótát ír elő a fekete abroncshalra a 2003-2004. évekre (2).
(2)
Azzal a céllal, hogy biztosítani lehessen az adott állomány halászatának a kvóta által meghatározott mennyiségig történő korlátozására vonatkozó rendelkezések betartását, szükséges az, hogy a Bizottság megnevezze azt a dátumot, amellyel bezárólag egy állam zászlaja alatt hajózó tengerjáró hajókról való halászat már elérte a kiszabott kvótát.
(3)
A Bizottsághoz eljuttatott információk szerint a fekete abroncshalnak az V., VI., VII. és XII. statisztikai alterület vizeiből (közösségi vizek, illetve olyan vizek, amelyek nem relevánsak a szuverenitás vagy a harmadik országok joggyakorlata szempontjából), spanyol zászló alatt hajózó vagy Spanyolországban nyilvántartott tengerjáró hajókról való halászata már elérte a 2004-re kiszabott kvótát. Spanyolország megtiltotta ezen állomány halászatát 2004. november 3-i kezdettel. Ennélfogva ezt a dátumot be kell tartani,
ELFOGADTA EZT A RENDELETET:
1. cikk
A fekete abroncshalnak az V., VI., VII. és XII. statisztikai alterület vizeiből (közösségi vizek, illetve olyan vizek, amelyek nem relevánsak a szuverenitás vagy a harmadik országok joggyakorlata szempontjából), spanyol zászló alatt hajózó vagy Spanyolországban nyilvántartott tengerjáró hajókról való halászata már elérte a 2004-re kiszabott kvótát.
E rendelet alkalmazásának időpontjától kezdve tilos a fekete abroncshalnak az V., VI., VII. és XII. statisztikai alterület vizein (közösségi vizek, illetve olyan vizek, amelyek nem relevánsak a szuverenitás vagy a harmadik országok joggyakorlata szempontjából) a Spanyolország lobogója alatt közlekedő vagy a Spanyolországban bejegyzett hajókról történő halászata csakúgy, mint a kifogott állomány fedélzeten való tárolása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. november 3-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. november 30-án.

Labels: 8
18
6